section_heading: Juventus
paragraph_text: Dana 15. lipnja 2012. Juventus je objavio da je Isla prošao liječničke preglede te da će postati član torinskog kluba za sezonu 2012./13. Isla je u Juventus došao zajedno sa suigračem iz Udinesea, Kwadwom Asamoahom. Čileanac je bio sretan što će napokon dobiti priliku igrati u Ligi prvaka, a i dijeliti svlačionicu sa suigračem iz reprezentacije, Arturom Vidalom, no sezone u Juventusu nije bila previše dobra te je Isla ušao u sezonu s ozljedom koju je vukao iz Udinesea, no ni nakon te ozljede se nije najbolje snašao u novome okruženju. 19. rujna 2012. je debitirao u Ligi prvaka kada je u 77. minuti utakmice protiv Chelseaja na Stamford Bridgeu zamijenio Stephana Lichtsteinera. U 2015./16. sezoni je Isla bio na posudbi u francuskom Olympique de Marseilleu.